CELEX: 62009CA0001
Language: hu
Date: 2010-03-11 00:00:00
Title: C-1/09. sz. ügy: A Bíróság (negyedik tanács) 2010. március 11-i ítélete (a Conseil d’État (Franciaország) előzetes döntéshozatal iránti kérelme) — Centre d’exportation du livre français (CELF), felszámolás alatt, Ministre de la Culture et de la Communication kontra Société internationale de diffusion et d’édition (Állami támogatások — Az EK 88. cikk (3) bekezdése — A közös piaccal összeegyeztethetőnek nyilvánított jogellenes támogatások — A bizottsági határozat megsemmisítése — Nemzeti bíróságok — A jogellenesen nyújtott támogatások visszatéríttetése iránti kérelem — Az eljárás felfüggesztése az új bizottsági határozat meghozataláig — A visszatérítési kötelezettség korlátozására alkalmas rendkívüli körülmények)

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/13
            
         A Bíróság (negyedik tanács) 2010. március 11-i ítélete (a Conseil d’État (Franciaország) előzetes döntéshozatal iránti kérelme) — Centre d’exportation du livre français (CELF), felszámolás alatt, Ministre de la Culture et de la Communication kontra Société internationale de diffusion et d’édition
   (C-1/09. sz. ügy) (1)
   
   (Állami támogatások - Az EK 88. cikk (3) bekezdése - A közös piaccal összeegyeztethetőnek nyilvánított jogellenes támogatások - A bizottsági határozat megsemmisítése - Nemzeti bíróságok - A jogellenesen nyújtott támogatások visszatéríttetése iránti kérelem - Az eljárás felfüggesztése az új bizottsági határozat meghozataláig - A visszatérítési kötelezettség korlátozására alkalmas rendkívüli körülmények)
   2010/C 113/18
   Az eljárás nyelve: francia
   
      A kérdést előterjesztő bíróság
   
   Conseil d'État
   
      Az alapeljárás felei
   
   
      Felperesek: Centre d’exportation du livre français (CELF), felszámolás alatt, Ministre de la Culture et de la Communication
   
      Alperes: Société internationale de diffusion et d’édition
   
      Tárgy
   
   Előzetes döntéshozatal iránti kérelem — Conseil d’État (Franciaország) — Állami támogatások — Exporttámogatások a könyvágazatban — A jogellenesen nyújtott támogatások visszatérítésének kötelezettsége — Felfüggeszthető-e a valamely állami támogatás visszatérítése iránti eljárás, amíg a Bizottság jogerős határozattal nem dönt a támogatás Szerződéssel való összeegyeztethetőségéről? — Elfogadható-e a támogatás visszatéríttetésére irányuló kötelezettség rendkívüli körülmény által igazolt korlátozása?
   
      Rendelkező rész
   
   
               1.
            
            
               Azon nemzeti bíróság, amely az EK 88. cikk (3) bekezdése alapján jogellenes állami támogatás visszatérítése iránti kérelmet bírál el, nem függesztheti fel az eljárását ezen kérelem tárgyában, amíg az Európai Közösségek Bizottsága — korábbi engedélyező határozatának a megsemmisítését követően — a támogatás közös piaccal való összeegyeztethetőségéről döntést hoz.
            
         
               2.
            
            
               Három egymást követő, valamely támogatást a közös piaccal összeegyeztethetőnek nyilvánító határozatnak az Európai Közösségek Bizottsága általi elfogadása, amely határozatokat a közösségi bíróság ezt követően megsemmisített, önmagában nem minősülhet olyan rendkívüli körülménynek, amely korlátozhatná a kedvezményezettnek ezen támogatás visszatérítésére vonatkozó kötelezettségét, amennyiben e támogatást az EK 88. cikk (3) bekezdését megsértve nyújtották.
            
         
      (1)  HL C 69., 2009.3.21.